स्कूलों के वार्षिकोत्सव कार्यक्रम में विद्यार्थियों को किया पुरस्कृत
सरस्वतीउच्च प्राथमिक विद्यालय में विद्यालय की 37वीं वर्षगांठ पर कार्यक्रम आयोजित कर आठवीं के विद्यार्थियों का विदाई दी गई। कार्यक्रम के दौरान विभिन्न प्रतियोगिताओं में स्थान प्राप्त करने वाले विद्यार्थियों को भारत विकास परिषद के तत्वावधान में पुरस्कृत किया गया। संजय कुमार व्यास द्वारा भारत विकास परिषद से पधारे सभी अतिथियों का माल्यार्पण कर स्वागत किया गया। इस अवसर पर आनंद जगाणी, प्रमोद जगाणी, ऋषि तेजवानी ने बच्चों को पुरस्कृत करते हुए अपने विचार प्रकट किए। कक्षा छठी की छात्रा मनीषा ने कविता सुनाई। लक्ष्मीनारायण श्रीमाली, अरूण बलाणी ने कक्षा आठवीं के विद्यार्थियों को पुरस्कृत किया। विद्यालय संस्थापिका तुलछी देवी ने सभी अतिथियों का हार्दिक आभार प्रकट किया। कार्यक्रम का संचालन मुकेश हर्ष ने किया।
पोकरण|शहर के ए.के. पब्लिक सैकण्डरी स्कूल अंग्रेजी माध्यम में शनिवार को वार्षिकोत्सव समारोह धूमधाम से मनाया गया। समारोह के मुख्य अतिथि जलदाय विभाग के एक्सईएन दिनेश कुमार नागौरी उपस्थित थे। समारोह की अध्यक्षता में पंचायत समिति सांकड़ा के बीडीओ टीकमाराम चौधरी ने की। विशिष्ट अतिथि के रूप में फलसूंड नायब तहसीलदार पदमाराम भील, भारेवाला सरपंच टीकूराम क्षेत्रीय वन अधिकारी पूरणसिंह, रेंजर प्रकाशसिंह, लोहारकी सरपंच रामलाल विश्नोई, महाविद्यालय पोकरण के छात्रसंघ के पूर्व अध्यक्ष उम्मेदसिंह झलोड़ा उपस्थित थे। कार्यक्रम की शुरूआत में अतिथिगणों का लेज्यिम प्रदर्शन के माध्यम से गार्ड आफ आॅनर दिया गया। विद्यालय के छात्र-छात्राओं द्वारा विभिन्न प्रकार के सांस्कृतिक कार्यक्रमों ने श्रोताओं का मन मोह लिया। कार्यक्रम का संचालन नवनियुक्त व्याख्याता राजेन्द्र प्रसाद पी.जी. गर्ग द्वारा किया गया।
ग्राम पंचायत डिडाणिया के राजस्व गांव मोरानी स्थित राजकीय उच्च प्राथमिक विद्यालय में सोमवार को आशीर्वाद वार्षिकोत्सव समारोह में जादूगर बीरबल बाज अपनी जादू कला का प्रदर्शन करेंगे।
विद्यालय की प्रधानाध्यापिका सरोज ने बताया कि सोमवार को जादूगर बाज द्वारा छात्र-छात्राओं को नशामुक्ति एवं अंधविश्वास को रोकने एवं बालिका शिक्षा प्रचार प्रसार के लिए जादूगर बीरबल बाज द्वारा प्रदर्शन किया जाएगा। उन्होंने बताया कि समारोह में छात्र छात्राओं का स्वस्थ मनोरंजन करने के साथ-साथ जागृति का संदेश दिया जाएगा।
फतेहगढ़|आदर्श विद्यामंदिर माध्यमिक का वार्षिकोत्सव सोमवार को शाम 4 बजे आयोजित किया जाएगा। प्रधानाचार्य तोलाराम पालीवाल ने बताया कि वार्षिकोत्सव में मुख्य अतिथि रामेश्वरसिंह राजपुरोहित कार्यक्रम की अध्यक्षता उपखंड अधिकारी रणसिंह करेंगे। विशिष्ट अतिथि के रूप में महाबार समाजसेवी रामसिंह भवरिया, हाथीसिंह मुलाना, जीएसएस रीवड़ी अध्यक्ष गणेशमल सुदा, थानाधिकारी सांगड़ दिलीप खदाव, सरपंच सवाईलाल सैन आदि उपस्थित रहेंगे।
फलसूंड|कस्बे के आदर्श विद्या मंदिर माध्यमिक वार्षिकोत्सव संस्कार समारोह आयोजित किया गया। वार्षिकोत्सव समारोह के मुख्य अतिथि जैसलमेर माहेश्वरी समाज के अध्यक्ष जोगराज केला उपस्थित थे। विशिष्ट अतिथि के रूप में जगदीश चन्द्र टावरी, समाजसेवी आदूराम सुथार, शरद व्यास, मुख्य वक्ता अमृतलाल दैया, भंवरदान, नाथूसिंह, कालूसिंह, जोधा, बृजमोहन सहित कई लोग उपस्थित थे। इस अवसर पर विद्यालय में अध्ययनरत छात्र छात्राओं का विभिन्न कार्यक्रमों की प्रस्तुति दी गई।
रातड़िया| कस्बेके एम. आर. पब्लिक माध्यमिक विद्यालय रातडिया में शनिवार को वार्षिकोत्सव एवं कक्षा दस के विद्यार्थियों का आशीर्वाद समारोह रखा गया। समारोह के मुख्य अतिथि के रूप में पूर्व विधायक शाले मोहमद उपस्थित थे। विद्यालय के कई छात्र एवं छात्राओं ने नृत्य एवं गायन की कई आकर्षक प्रस्तुतियां दी। इस अवसर पर प्रथम श्रेणी शिक्षक भर्ती परीक्षा 20016 हिन्दी व्याख्याता पद पर चयन होने पर प्रधानाध्यापक जसाराम का स्वागत अभिनंदन किया गया। समारोह में पूर्व प्रधान मूलाराम, पूर्व प्रधान रुपाराम, समाजसेवी रणवीरसिंह गोदारा, हरनाथराम सहित कई गणमान्य उपस्थित थे। मंच संचालन भैरुसिंह राजपुरोहित ने किया।
रामदेवरा(आंचलिक) | रामदेवराके निकटवर्ती गांव राठौड़ा में स्थित राजकीय उच्च प्राथमिक विद्यालय राठौड़ा में कक्षा 8 के छात्रों आशीर्वाद एवं शुभकामना समारोह आयोजित किया गया। ब्लाक प्रारंभिक शिक्षा अधिकारी भैराराम गैंवा मुख्य अतिथि के रूप में उपस्थित थे। कार्यक्रम की अध्यक्षता प्रधानाध्यापक धन्नालाल मीणा ने की एवं सादा सरपंच भंवरसिंह, शिक्षक संघ राष्ट्रीय के जिलाध्यक्ष राणीदानसिंह, शिक्षक संघ पोकरण के अध्यक्ष नारायणसिंह, समाजसेवी लुम्बाराम विशिष्ट अतिथि के रूप में उपस्थित थे। मुख्य अतिथि भैराराम ने छात्रों को कठिन परिश्रम अनुशासन का विद्यार्थी जीवन पर प्रकाश डालते हुए उत्कृष्ट परीक्षा परिणाम की शुभकामना दी। प्रधानाध्यापक ने अभिभावकों छात्रों का धन्यवाद ज्ञापित किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva